আগামী জাতীয় সংসদ নির্বাচনে সারাদেশের আওয়ামী লীগের মনোনয়নপ্রত্যাশী নেতাদের ওপর কয়েক স্তরের গোয়েন্দা প্রতিবেদন শেষে একটি সংক্ষিপ্ত তালিকাও হয়েছে বলে ইতোমধ্যে দলের সভাপতি শেখ হাসিনা জানিয়ে দিয়েছেন। সত্তর জনের নাম ইতোমধ্যে চূড়ান্ত হয়েছে গণমাধ্যমে বলেছেন তিনি। এ ছাড়াও মনোনয়নের যোগ্য প্রার্থী কারা হবেনÑ এ বিষয়েও প্রতিনিয়ত বলছেন দলটির সভাপতি শেখ হাসিনা ও দলের সাধারণ সম্পাদক ওবায়দুল কাদের। শেখ হাসিনার বক্তব্যের উদ্ধৃতি দিয়ে প্রায় প্রতিটি সভা-সমাবেশেই দলের সাধারণ সম্পাদক ওবায়দুল কাদের বলছেন, জনবিচ্ছিন্ন কেউ মনোনয়ন পাবেন না।